Λιγκουίνι με ντομάτα, αριάνι και κάππαρη
Η συνταγή αυτή παραπέμπει γευστικά στην καρμπονάρα. Φάτε όμως όσο τραβάει η όρεξή σας γιατί έχει μικρό θερμιδικό φορτίο!
2 κουτ. σούπας ελαιόλαδο, 4 σκελίδες σκόρδου λιωμένες, 1 κουτ. γλυκού μπούκοβο (προαιρετικά), 800 γρ. ντοματίνια, 4 κουτ. σούπας κάππαρη, ξεπλυμένη, 300 ml ξινόγαλο (αριάνι), 500 γρ. λιγκουίνι, λίγα φύλλα φρέσκου βασιλικού (ή άλλου μυρωδικού), χοντροκομμένα
Ζεσταίνουμε το ελαιόλαδο.Προσθέτουμε το σκόρδο και σοτάρουμε για 2 λεπτά.Προσθέτουμε το μπούκοβο (προαιρετικά) και σοτάρουμε για άλλο 1 λεπτό.Ρίχνουμε τα ντοματίνια ολόκληρα και σιγοψήνουμε για 5 - 6 λεπτά, πιέζοντάς τα στο τέλος με πιρούνι (τα χοντρολιώνουμε).Προσθέτουμε την κάππαρη και το ξινόγαλο και σιγοβράζουμε για 3 - 4 λεπτά.Στο μεταξύ, βράζουμε τα λιγκουίνι, σύμφωνα με τις οδηγίες της συσκευασίας, τα στραγγίζουμε και τα ρίχνουμε στην κατσαρόλα με τη σάλτσα.Ανακατεύουμε καλά, πασπαλίζουμε με τον βασιλικό και σερβίρουμε.
Γάλα,Ζυμαρικά,Ντομάτα